
„Poezia de meditaţie pe care o scrie Sorin Cerin 
nu este o versificare de adevăruri filozofice, ci o 
împletire de revelaţii despre aceste adevăruri. Iar 

1. VIS ŞI REALITATE 

în vis aveam mai multă Voinţă decât în Realitatea 
Iluziei Vieţii. 

Ce poate fi o floare în aşternuturile Clipei acestei lumi? 
Iubire, 

icoană prinsă de pereţii reci şi insensibili, 

ai unei catedrale a desfrâului, 
cum este Societatea de Consum, 
care ne consumă vieţile, 

pentru un Sens ce nu-1 vom afla niciodată. 

Să fie Fericirea o negură din privirea Lui Dumnezeu sau 
o Lumină Divină? 

2. Oboseală 



Rădăcinile adânci ale Apusului din sângele 
Sentimentelor, 

sfârtecă ţărâna trupurilor de Cuvinte, 

într-o horă a Nopţilor şi Zilelor dintre Adevăr şi 

Minciună. 

Ierburi de întrebări se unduiesc alene peste pleoapele 
Asfinţitului, 

ce-abia se mai pot ţine întredeschise, 
în zarea unor Răspunsuri, 

ce par a fi migrat către depărtările reci ale Uitării. 

Doar clapele pianului fierbinte ale Amintirii, 
se mai lovesc de coardele îndoielii, 
fără să realizeze, 

că toată Natura Umană adormise demult, 
obosită şi gârbovită de Păcatul Originar, 
pe care-1 cară în spinare de când s-a născut. 

3. IERARHIA DEŞERTĂCIUNII 

Căţăraţi pe Stâncile Vieţii, 
vrem să înţelegem granitul ca şi cum ar fi, 
o trestie conştientă de Sine. 

Demolăm pilonii Naturii Iluziei Vieţii, 
încercând să punem în locul lor, 
un vis cu mult mai străin de noi înşine. 

Ruinăm slăbiciunea, 

crezând că tăria este o măsură a lăcomiei 
şi nu a caracterului, 
devenind propriile noastre epave, 
ce rătăcesc spre nicăieri. 

Ne întrebăm cine suntem, 

fără să lăsăm valurile Timpului să ne răspundă, 
prin Zilele pline de înţelesuri, 
ce trec ca şi cum nu ar Exista. 

Să fie ochii Societăţii de Consum făcuţi doar pentru a 
privi Ierarhia Deşertăciunii? 

4. Rugăciuni amare 



Pălării austere de ceată, 
se aşează peste amurgul secolelor, 
ce încep să râdă funebru, 
privind la Cimitirele de Clipe, 
pe care le-am zămislit, 
în numele Progresului. 

Drumuri de ţărână ne sfâşie trupurile, 
aşteptate cu interes de viermii dezolanţi, 
ai putrefaciei, falsităţii şi demagogiei, 
prin care ne înotăm, 
Efemeritatea. 

Rugăciuni amare, 
se înaltă către tăriile, 

ce par să-şi fi pierdut împărăţiile Cerurilor, 
ca mai apoi să cadă, 

cu greutatea lor de plumb, 

peste inimile noastre, 
strivindu-le pentru totdeauna. 

5. Stoluri de Cuvinte 

Spinii Adevărului, 
posedaţi de rugăciunile Viitorului, 
crucificări de istoriile Iertării, 
pe câmpurile de luptă, 
dintre Clipă şi Destin, 
se înfig adânc în carnea Inimilor, 
ce vor bate de-acum încolo, 
întrega suferinţă a martirului, 
cu nume de Libertate. 

Pene negre cad, 

în pustiul din venele Sângelui de Dor, 
ce curge haotic din rana Trecutului, 
amintind de zborul Fericirii. 

Stoluri de Cuvinte, 

brăzdează cerul Amintirilor, 
fără a se aşeza vreodată, 

pe prispa rece din casa în ruină a sufeltului. 

6. Puritate şi Desăvârşire 

Patimile de frunze ruginite, 
ale copacilor Nemuririi, 

sunt duse de vânturile ochilor de cer ai Apusurilor, 
spre inimile Nopţilor îngheţate, 
care şi-au pierdut adresele, 

la masa desfrânată a Religiilor, 
care se hrănesc cu Respiraţiile Vieţilor, 
călăuzindu-le cât mai devreme, 

spre onoranta Moarte de Sine. 

Catedrale de trupuri păşesc în mocirla Societăţii de 
Consum a Moralei, 

adăugând cât mai multă ţărână la hectar de suflet, 
pentru a ridica murii reci şi impersonali, 
ai Zidirii, 

de lăcaşuri de culte ale Deşertăciunii, 
ce vor pune cât mai sus cruce, 
Purităţii şi Desăvârşirii. 

7. Plăceri Carnale 

Zâne de pagini ale Vieţii, 
dansează lasciv Balada Nemuririi, 
în cimitirul paşilor de plumb, 
plecaţi într-o Zodie a Nimănui, 
spre a nu se mai întoarce Niciodată. 

Ciocuri lacome, 

de mreje seducătoare de noroc, 
aşteaptă prada cea mare de Clipe, 
furate la colţul Destinului, 
fiecăruia dintre noi. 

Cuvinte lacustre, 

plâng în ghivece de Martiri, 

puse la ferestrele bordelurilor de Ziare, 

să strălucească printre strigătele Zilelor negre, 

ale Plăcerilor Carnale înjosite de Timpul irositor. 

8. Străinul care ne dă suflare 



Reptilele reci şi nesăţioase de nori ai Fericirii, 
cumpără cât mai mult Cer de Vise, 
din trupul vlăguit de Lumină Divină, 
al Nemuririi. 



Urme spălate de gânduri, 
ning pe zăpada Regăsirilor cu Dor, 
albind prispa ochilor ce scrutează depărtarea, 
de Străinul care ne dă suflare, 
şi pe care-L numim uneori, Dumnezeu. 

Vremuri ce nu-şi înţeleg Vremea, 
troienesc Amintirile la poarta Inimii, 
ce vrea demult să tocmească un Sentiment, 
să-i deszăpezească calea de acces, 
spre Adevăr. 

9. PE NOTE DE PIAN 



Abia ating clapele pianului privirii tale, 
simt un fior de Nemurire, 
peste părul pieptănat cu Dor al Clipelor, 
care ne privesc prin oglinda înnegrită, 
de trupul firav al Amintirii. 

îi simt fiecare notă ce cutremură profunzimea 
Universului Străinului din Mine, 

fiecare acord prin care Frumuesţea devine regina Lumii 

de Lumină Divină, 

a Cuvântului Facerii, 

care ne-a întâlnit, 

aici şi acum, 

şi nicăieri în altă parte, 

pe notele pianului acestei Existenţe, 

ce pare a fi numai a noastră. 

10. Cerul Amintirii 

Să fi ştiut vreodată lira Iubirii, 
că-şi va pierde corzile Viselor, 
în inima mea? 

Doar Cerul Amintirii mai poate avea curajul, 
să se joace cu Ploaia de Foc, 
a unei revederi. 

Peroane reci şi pustii de Sentimente, 

nu mai cred demult în trenurile Clipelor, 

ce s-au înecat în oceanul fără de spaţii sau timpi, 

al ochilor tăi, 

Preafrumoasă Zeiţă a Morţii şi Sinuciderii, 
primeşte-mă în Adevărul Tău Absolut, 
şi-ţi voi dărui, 
toate Visele şi Speranţele, 
Iluziei Vieţii mele, 
strânse cu sudoare, 
de când am conştientizat că exist. 

1 1 . Armonie 



Petale de vise, 

cad din trandafirul Remuşcărilor, 
duse de vânturile tomnatice ale Anilor, 
albiţi de paşii răniţi de Iluziile Vieţii, 
ce-au nins cu sudoare, 
Armonia, 

topită mai demult decât Vremea, 
Destinelor, 

ce nu se vor mai întoarce niciodată. 



Aripi fără cerul simţămintelor, 

mai zboară încă peste pietrele funerare, 

ale Amintirilor. 

Verighete ce nu-şi mai recunosc, 
mâinile Sentimentelor care le-au purtat, 
zbârcite şi bătătorite de Uitare. 

12. Focul Neputinţei 



Lanuri de gânduri, 

înverzesc în Lumina Divină a Primăverii, 
sfidând ţărâna rece a trupurilor, 
ce încă ascund Iarna Singurătăţii, 
unde mai viscoleşte setea de sentimente, 
de căldură a unui Adevăr, 
ce pare a fi murit demult, 
la răscrucea unde ochii Destinului, 
au curs pe fluviul Vieţii, 
atrăgând în mrejele lor, 
şi sufletele noastre, 
care s-au înecat în Despărţire. 



Au rămas doar mormintele Amintirilor, 
care se oglindesc, 

în stropii de ploie, 

plină de focul Neputinţei. 

13. DESĂVÂRŞIRE 

Crengi rupte din trupurile Sfinţilor, 
stau uscate la margine de Credinţă. 

Cimitire de Cuvinte se înşiră în sufletele, 

ce vor şi speră la înviere, 

într-o Lume de Apoi, 

pe care şi-o doresc a fi desăvârşită. 

Hoţii Inimilor văd în desăvârşire să poată fura cât mai 
mult, 

Medicii Dorului să afle noi leacuri Iubirii, 
Ţăranii Zilelor să poată ara cât mai multe Clipe, 
dar Sfinţii? 

Aceşti sfătuitori cu epoleţi sau fără? 

Mai au ce să-şi dorească într-o lume a Neînţelesului şi 
înstrăinării de Noi înşine, 

care vedem sfinţenia aşa cum ne dorim şi Lumea de 
Apoi? 

14. DESFRÂU 



Poate fi Viaţa mai de preţ decât zefirul cristalin al Apei 
Uitării de Tot şi de Toate? 

Existenţa este o nălucă prinsă între două vise, Spaţiul şi 
Timpul. 

Pacea va fi mereu datoare Războiului cu propriile ei 
arme, Deşertăciunea Democraţiei şi Dictatura. 

Care desfrâu nu-şi are mănăstirea sa şi care crimă, 
democraţia ei? 

Doar Speranţa nu poate fi măsluită la jocurile de noroc 
al Existentei, 

cu alte înţelesuri ale nimicniciei umane, 
oricât de josnică ar fi, 

nu va reuşi niciodată să devină şi sfântă dar şi 
prostutuată, 

ci doar o prostituată sfântă. 

15. Adrese de Scuze 

Nu poţi să furi Amintirea nimănui, 
aşa cum este ea ademenită. 

Doar Cerul Lacrimilor de Dor, 
poate fi luat de oricine în sufletul său. 

Vorbe lacustre se îneacă-n propriile sentimente, 
coarne de vinovăţii străpung carnea Clipelor, 
dorind să le frigă în sângele Uitării. 

Apusuri fără nume ard singuratice, 
pe strada Despărţirii, 

unde regăsim mereu aceleaşi adrese de Scuze, 
pe care n-am mai dori să le vizităm niciodată. 

16. Mormintele Amintirilor 



Caravane de pustiu răvăşesc Instinctele primare ale 
Patimilor. 

Voci insalubre scrutează stelele căzătoare ale 
Desăvârşirii. 

Regine de Sentimente cad răpuse una după alta, ucise 
de Democraţia Fericirii. 

Flori tăiate de foarfecă Timpului, 
ce nu-şi găsesc vazele împlinirii, 
sparte demult, 

află că odată existau grădini de Vise, 
cu pământ de pasiuni roditoare, 
şi nu simple experienţe politice, 
de a fi crescute pe cimentul rece, 
de pe mormintele fostelor Amintiri. 

17. Ploaia Viselor 



Zorii de cafea ai Libertăţii somnambule, 
fierb misterele de pe buzele Cuvintelor, 
îngheţate sub geana unui zâmbet, 
zeflemitor şi indignat, 
de Ploaia Viselor care a trecut, 
odată cu noaptea remuşcărilor, 
ce spăla frunţile îndrăgostite , 
de petalele trandafirilor Privirii, 
construind Oamenii de Zăpadă ai Amintirii, 
cubuleţe de zahăr al minciunilor amare, 
care se topesc încetul cu încetul, 
chiar în ceaşca ciobită a Timpului meu. 



De-atunci n-am mai revăzut, 
paşii inimii tale, 

ce băteau la porţile Clipei mele, 
spartă în cioburile nenorocului, 
de a fi ţărmul oceanului tău de Dor. 

18. 1 8 ) Târgul Existenţei 



Colţi de Clipă, 

rătăcesc printre albinele moarte, 
în fagurii muncilor istovitoare ale Apusului, 
căzut adânc în Noaptea, 

care şi-a pierdut lira somnului, 
furată de la sirenele ademenitoare ale Absurdului, 
stâncă de Adevăr, 

pierdută în oceanul de corali ai Deznădejdii, 
uşi deschise larg de furtunile, 
sângelui Apocalipsei izbăvitoare a Uitării. 

Porturi fără vapoarele simţirii, 
stau încremenite în veghea unor câini, 
ai orizonturilor pustiite, 
de amarul Zilelor decolorate, 
cu săpunul Evenimentelor, 
care le-a stors, 

toată vlaga din Târgul Existenţei, 
unde pare că nu se întâmplă nimic, 
niciodată, 
înaintea Morţii. 

19. Feline existenţiale 

Felinele existenţiale ale Eternităţii, 

îşi ascut ghearele Patimilor, 

de sticlele opace ce-ascund tăria de caracter, 

a gradelor cu epoleţii stinşi, 

de focurile Revoluţiilor de Amintiri. 

Scoarţa decojită a copacilor de scorţişoară ai Vieţii, 

se vinde scump la tejgheaua Destinului, 

pentru a da gust Desfrâului, 

abonat cu cartelă de plăceri în regulă, 

la Societatea de Consum. 

Lacătele felinarelor roşii, 

din ochii Zânelor de Promisiuni Deşarte, 

şi-au pierdut cheile împlinirii, 
iar acum fac Morala cartelului de Legi, 
alături de prostituatele politiciene ale momentului. 

20. Non- Sensul Existenţei 



Coşarii împlinirilor, 

şi-au pierdut periile Amăgirii, 

ce spălau carnea Norocului, 
pentru a fi vândută la suprapreţ, 

Iluziilor Vieţii. 

Acum le caută în mocirla Patimilor, 

teren ce ar fi aparţinut cândva Iubirii, 

pe care s-a construit Crâşma Stelelor Căzătoare, 

în sticlele fără fund ale gradelor isterice, 

ce amorţesc orizonturile oricăror Gândiri, 

peste care se trage Cortina, 

Morţii de Sine, 

a beţiei de întrebări ale căror răspunsuri, 
adorm în şanţurile ochelarilor de cai fără stăpân, 
ale Non - Sensului Existentei. 

2 1 . Eternitatea Sufletelor Noastre 



Toate măştile Iubirii, 

par a juca în piesa Destinului tău, 
Scrisoare cu adresa ridurilor pleoapelor de dor, 
deschisă la întâlnirea cu Cerul ochilor de stele, 

ale Răsăritului din privirea ta, 
de Eternitate, 

care şi-a ales florile de câmp, 
ale Sălbăticiei din palma Inimii, 
ce ne bate suflarea Nemuririi, 
născută tocmai din Cuvântul Creaţiei, 
pe care l-ar fi născocit Dumnezeu, 
numai pentru zâmbetul de vise al Vieţii tale. 

Şi ne-am hrănit, 
cu zăpada pură a Sărutului, 
din sângele Răsăritului unei îmbrăţişări, 
pe care numai Nesfârşirea simţirii o poate da, 
unei Lumi atât de străină de propriul ei sine. 

însinguraţi, 

ne-am luptat cu tainele pătimaşe, 

ale Naturii Divine a Iubirii, 
îmblânzindu-le, 
cai liberi de oprelişti, 
am alergat departe de noi înşine, 
până la Steaua Regăsirii, 
unde ne-am retras pentru totdeauna, 
în Lumina Ei Divină, 
fără de timpi sau spaţii, 

dăruindu-ne unul altuia verigheta Credinţei, 
din unica Catedrală a împlinirii, 
la care se roagă doar Eternitatea Sufletelor Noastre, 
departe de Non - Sensul Existenţei. 

22. Printre definţii 

Radical din Iubire ne dă Extremism. 

Zonele erogene ale Inimii se numesc amandâcuri. 

Asfaltul aşteptărilor nu crapă niciodată, nefiind bântuit 
de paşi. 

Pacea putrezită nu mai poate fi consumată de 
Democraţie. 

Libertatea este o stare de lucruri anormală atunci când 
iubeşti, urăşti sau ai o credinţă anume, dar cât se poate 
de normală dacă îţi place ceea ce faci. 

Iluminarea minţii nu se poate face într-un suflet 
murdar. 

Foloseşte cât mai mult detergent de Speranţe, dacă vrei 
ca fereastra Viitorului să strălucească. 



32 



Sorin CEţ^/W 



23. Contracte nupţiale 



Ramurile de cremene ale genelor, 
aprind privirile Anilor, 
în palatul de cleştar al Orelor de Plumb, 
ce strălucesc la serata Destinului, 
îmbrăcate în ţinuta vestimentară a Iubirii, 
Naşterii sau Morţii. 

Vreascuri uscate de Amintiri, 

putrezesc pe scrinul alb primit ca dar de nuntă, 

de la Despărţire, 

în care erau aşezate ritualic, 

împăturite cu gust, 

amar, 

toate Zâmbetele, Cuvintele, Certurile sau Săruturile, 
contractelor noastre nupţiale, 
cu Existenta. 

24. Jocul de-a Viaţa cu Moartea 

Rătăciri înveninate de Uitare, 
şerpuiesc printre Sentimente, 

muşcându-le privirile, 

unse cu Iarba Coşmarurilor, 
despre care se spune că ar dezlega, 
Păcatul Originar de propriul său Dumnezeu. 

Raci de Adevăruri Trunchiate, 

ce vor să-şin taie de pe lista bucatelor, 

propriile foarfeci de seminţe, 

ce vor încolţi, 

în grădina Societăţii de Consum Poamete, 
drept mari atleţi ai tăierilor de venituri. 

Cântarele false şi isterice ale Politicii , 

ne drămuiesc cu parcimonie fiecare Clipă, 

pe care o mai avem de trăit, 

în coamele Anilor nebuni, 

ce aleargă deşănţat, 

peste ogoarele simţurilor, 

atrofiate de meschinăria, 

jocului de-a Viaţa cu Moartea. 

25. Tagmele Păcatelor 



Voci surde strigă disperate spre Orizontul Iertării, 
pus acolo de către Tagmele Păcatelor, 

care şi-au creat un Dumnezeu, 

după chipul şi asemănarea lor, 
uneori hidoasă, 

alteori ademenitoare, 
ce pare că ştie să bată dar să şi ierte, 
în funcţie de necesităţile financiare ale Clipei, 
sau ale intereselor de clan ale Religiilor, 
mafii a simţămintelor omeneşti, 
care ne degenerează Viitorul. 

Noduri de Lumină stau legate, 

de un Păcat Originar al unui Trecut al Nimănui, 
în loc se ne călăuzească paşii, 

întunecaţi de promisiuni deşarte, 
în drumurile lor, 

către Adevărata Mântuire a propriilor Destine. 

2 6 . Industrie a Cărnii Existenţiale 



Plugul Deşertăciunii sapă adânc, 
în ţărâna Existentei, 

vrând să însămânţeze genele Iluziei Vieţii, 

pentru a naşte Lumea, 

după o gestaţie prelungă, 

în pântecul fără limite al Minciunii, 

care se sprijină pe Adevăr pentru a exista, 

pe strada întunecată a Păcatului, 

plină de bordelurile Zilelor şi Nopţilor, 

ce vor veni sub zodia degenerată, 

a Dorinţei Carnale, 
din care să se hrănească, 

corbii negri ai gândurilor, 
dezvoltând, 

o adevărată Industrie a Cărnii Existenţiale, 
începând, 

de la fripturi de vise pe grătarul Absurdului, 
până la, 

mezeluri de cea mai bună calitate a Deznădejdii. 

27. Matematica Existenţei 

Matematica Existentei, 
se învaţă numai la masa Deşertăciunii, 
predată de cel mai renumit profesor al Timpului, 
pe nume Absurd. 

Numerele pare şi impare ale Iluziei Vieţii, 
pot fi adunate sau scăzute, 
de pe notele de plată ale Clipelor, 
care ne servesc la Crâşma Vieţii, 

cu cele mai alese bucate ale Desfrâului sau ale Castităţii, 
împachetate cu ambalajele rupte sau murdărite ale 
Iubirii. 

Fracţiile se dau doar de către Anii corupţi, 
veniturilor Simţirii, 

muşamalizate şi ele de către religiile Păcatelor, 
care ne servesc Morala, 
la orice colt de stradă al Patimilor. 



Nonsensul existenţei 



37 



28. SÂNGELE ÎNTREBĂRILOR 



Dreptatea este cea mai coruptă monedă de schimb a 
Democraţiei. 

Visul nu poate fi trăit fără Iluzia Vieţii, oricât de real ar 
părea. 

Patima este a doua natură a Deşertăciunii. 

înstrăinarea de sine, 

este crema din care se face, 

glazura tortului Societăţii de Consum, 

care nu doar că ne consumă, 

atât fizic cât şi psihic, 

dar ne şi torturează pe deasupra, 
înainte de a deveni hrana Pustietăţii de Valori, 
ce curge prin sângele întrebărilor fără Răspunsuri. 

29. Piese Lipsă 

Aştept întreaga corolă a Plenitudinii, 

pe strada încărunţită a Neantului din mine. 

Ploaia rece de sfârşit de lume, 
umple cupele otrăvite cu Despărţiri, 
până la refuz, 
cu Apa Uitării. 

Doar sirena ruginită de la capul de pod al Remuşcării, 
parcă ar vrea să mai cânte, 
să strige, 

să ţipe, 
să zbiere, 
dar nu mai poate, 
realizează că multe dintre piesele, 

de teatru jalnic al Absurdului Vieţii, 
îi lipsesc, 

iar pentru înlocuirea acestora, 

ar mai fi nevoie de banii Timpului, 

dar aceştia lipsesc cu desăvârşire, 

în sărăcia de Ani care ajunşi la pensionare, 

mor de foame sentimentală, 

oricât de mult s-ar sprijini pe ajutorul Zilelor. 



Nonsensul existenţei 



39 



30. Norocul Iluziei Vieţii 



Coşmarurile încornorate ale Rugăciunilor, 
au înscris în pentagrama Patimilor, 
ultimele catedrale de supunere, 
în fata unui Sens, 

» 7 

de la sânul unei Existente, 

•> 7 

ce pare a Nimănui. 

Florile de mucegai ale Iubirii, 

măcinate de bolile toxice ale Conştientizării, 

din lacrimile căreia s-a pierdut, 

până şi plânsul, 

vor raporturi de dragoste existenţiale, 
cu Nefiinţa. 

Până şi viaţa cu Moartea sunt surprinse, 
de carnavalul beţiei, 

» 7 

de Semne ale Norocului Iluziei Vieţii, 
care se suprapun haotic, 
peste Păcatul Originar, 
dându-i culoare şi originalitate, 
unui Dumnezeu, 

ce pare tot mai vesel, 

în tristeţea şi suferinţa acestei Lumi. 

31. Logica Iluziei Vieţii 

Fluvii de Răsărituri, 
ademenesc Primăverile privirilor, 
în mirarea malurilor de înţelesuri, 
ce străjuiesc zarea nesfârşită a Cuvintelor, 
ale căror frunţi pline de sudoarea Verbelor, 
făuresc cărămida ce va sta la temelia, 
Viitoarelor Păcate ale Lumii. 

Răscruci răstignite de certuri, 

pline de aripile pierdute ale Amăgirilor, 

caută înfrigurate şi abătute, 

rostul unui Timp Pierdut, 

al Marilor Tăceri din Conştiinţa Creaţiei, 

care înfioară până şi Existenţa, 

când se priveşte în Oglinda Spartă a Cunoaşterii, 

ce nu a primit un Sens al Numelui Ei, 

nici atunci când era una dintre feţele Lui Dumnezeu, 

oglindite în infinitele cioburi ale posibilităţilor, 

de a naşte argumentele logicii, 

Iluziei Vieţii. 



Nonsensul existenţei 



41 



32. Copacul Mântuirii 

Oraşe pline de decepţiile Iluziei Vieţii, 
se zbat între Moartea Târgului 
şi Viaţa Metropolei, 

de sinucideri macabre ale Deşertăciunii, 
din întâlnirile amoroase, 

ale Cunoaşterii cu Voinţa, 
Acoperişurilor şubrede, 

din cartonul ondulat al Dezamăgirii. 

Păr de Amintiri, 

Ars la Crematoriul de Remuşcări Sentimentale, 
în Coaforul Viselor, 

unde toate Minutele Anilor, 
îşi aranjează freza, 

Inimilor poleite de zăpada, 
atâtor Neânţelegeri, 
fugite din Casa Gândurilor, 
departe de fiecare dintre noi, 
pentru a se ascunde, 
în scorbura rece şi putredă, 
a copacului care ne promitea Mântuirea, 
unde ram primiţi cu îngheţul Apocalipsei, 
care ne păta sângele întrebărilor, 
fără de Răspunsuri. 

33. STEAUA NEMURIRII 



Mi-a apărut Mătreaţa de Clipe, 
la masa fără faţă de Ruşine, 
a Existentei, 

care-mi arată părţile intime, 

din Timpul Vieţii, 
pe patrafirul murdar al, 

preoţilor fără de Religii ai Banilor, 
ce nu-şi vor cunoaşte niciodată Mântuirea, 
de Cerul privirii tale, 
care mi-a dat să-mi respire, 
Voinţa şi Conştiinţa Libertăţii, 
clădind o Lume a Sacrificiului, 
de Vulcani nestinşi de Dorul, 
Lavei care ne-a ars Timpul, 

pentru totdeauna, 
devenind Nemuritori, 
în Eternitatea, 
Cuvântului Facerii, 
pentru care suntem, 
stea a Nemuririi, 

ce nu va cădea niciodată, 
din sufletele noastre. 

34. Identitate 



Putem naviga dincolo, 
de răsăritul Naşterii, 

care ne-a vândut Morţii la preţ de speculă? 
Suferinţa, 

poate să-şi găsească chirie pe Strada Fericirii? 

Sirene de Urgenţe ale Deznădejdii, 
ne sună isteric Moartea, 

în sângele Genelor acestei Lumi, 

denaturate. 

Priviri de Imagini, 

se răsucesc în Mormintele, 

fără pietre funerare de Amintiri, 
în Paşii ce nu-şi mai recunosc, 

Casa Ochilor Tăi, 

adânciţi în Cerul fără nume, 

al unei Zile, 

care şi-a uitat, 

pentru totdeauna, 

Identitatea. 

35. Sacrificiu 

Nimeni nu poate fi mai presus de Iubire, 
nici măcar Dumnezeul Creaţiei. 

Religia Vântului stă în Aripile Libertăţii, 
ce trec printre degetele strânse, 
în pumnii Speranţei, 
de a te revedea, 

pe când a Ochilor Oceanului de Dor, 

fără de Margini, 
în Aşteptarea Furtunilor, 

ce vor aduce Sfinţenia sau Moartea, 
deasupra bulgărilor de Sentimente, 
aruncate de groparii Timpului, 
a Tărânei devenite Noroi, 

pentru Destinul, 
din sufletul ce încă mai Există, 
pentru paşii Zilelor tale, 
care-mi vor cădea grei şi nesiguri, 
peste mormântul Clipei Eterne, 
în care te voi aştepta, 
cât va fi Universul, 
Cuvântului, 
pe care mi l-ai dăruit, 
ca fiind Eternitate, 
şi se numea, 

Sacrificiu. 

36. Faliment Stelar 



Se pare că Dumnezeu a intrat în Faliment Stelar, 
şi a căzut, 

la picioarele Oglinzilor Paralele ale Multiverselor, 
moştenite din cursa nebună, 
a Cunoaşterii, 

pentru un nou titlu de campioană, 
la tras sfori şi întins plase, 
Iluziilor Vieţii, 

care deosebit de conştiincioase, 

şterg praful de pe cimitirele de Cuvinte, 

ale Morţii. 

Crematorii de aşteptări, 

ard Apusurile Realizărilor, 

într-o lumină pală a Non-Sensului, 

de a clădi alte Minuni, 

ale unei Lumi Infractoare, 

ce a ajuns să se fure pe sine. 

37. Fecioară Prostituată 



Făclii de rugăciuni, 
brăzdează Ceata Nenăscutelot Patimi, 
ce vor cuceri spatiile şi timpii Facerii. 

Răscruci neumblate nici de paşii Lui Dumnezeu, 
îşi vor ademeni Cumpenele însetate, 
de propriile fântâni secate ale Sortii. 

Praful şi Pulberea vor deveni aleşii neamului Umilinţei, 
din zodia proscrisă a Fecioarei Prostituate, 
în care s-a născut Omenirea. 

Sângele sacru al Sfinţilor ce încă fierbe în Armoniile 
Astrale, 

va deveni haznaua libertăţilor de exprimare din 
Bordelurile cu nume de religii. 

38. Eşafod 



Dumnezeu ne priveşte, 
prin perdelele de ceaţă al Neputinţei, 
de a ne fi creat, 

atrocităţile din Istoriile spălate-n sângele Neşansei, 
ale Iluziilor Vieţii. 

Liberul Arbitru se cutremură, 

hrănindu-se cu propriul seism al Toleranţei, 

ştiind câtă suferinţă a adus, 

prin Libertatea de a alege, 

Moartea. 

Funii săpunite de Războaie, 

ca să alunece cât mai bine pe gâturile slabe şi suave ale 
Păcilor, 

sunt gata să ne spânzure Menirea, 
pe eşafodul Sacrificiului Uman. 

39. Trântori 

Intrigi meschine se ciocnesc besmetic, 

de seninul albinelor de Zile lucrătoare, 

ce duc tot greul stupului de Trântori ai Destinului, 

care beau aghiasma sărbătorilor de Miracole, 

din cutiile milei, persuasiunii şi compasiunii, 

ţinute în bisericile, 

Străinului din Noi. 

Fanfare galeşe cântă prohodul Voinţei, 
slăvind Liberul Arbitru al Lui Dumnezeu. 

Toate în numele Libertăţii Lacătelor Vieţii, 

ce trebuie unse cu mita rugăciunilor în fiecare moment, 

pentru ca porţile ratate ale raiului din noi, 

să pară întredeschise, 

Iadului din Societatea de Consum care ne consumă, 
gătiţi cât mai bine în Focul Sacru al Speranţei, 
ce abia mai pâlpâie în candela încinsă de atâta Moarte, 
la Cimitirul Facerii Lumii. 

40. LĂCAŞELE DE CULT 



Clovnii veseli ai oraşelor de Patimi, 
sparg văzduhul Crâşmelor Moralei, 
cu zădărniciile lor creatoare, 
din Impozitele Suferinţei 

şi Taxele Nenorocului 
prinse în caruselul declinului, 
Pleoapelor ce nici nu mai vor să deschidă, 
vitrinele murdare şi prăfuite ale ochilor, 
înbătrâniti de atâtea Iluzii a Vieţii, 
vândute la preţ de speculă de Dumnezeu, 
numai în lăcaşele de cult ale Lui, 
pentru a nu fi furat, 

de cei care nu poartă, 

nici stele şi nici galaxii întregi, 
în buzunarele prăfuite şi rupte ale Existenţei, 
care-şi cerşeşte până şi dreptul la Moarte, 
fiindcă sinuciderea este o mare blasfemie, 
în lumea acestor sclavi ai Soartei, 
pe care a vrut-o EL. 

4 1 . Focul de Tabără al Iadului 



Veninul Patimilor se vinde cel mai bine, 
la colţul străzii Deznădejdii, 
unde mansardele de Clipe, 
ţin mereu deshise, 
porţile paşilor pierduţi ai Soartei. 

Se spune că ar vindeca orice împotrivire, 
de a deveni tu însăţi, 
în locul altcuiva, 

ce stă ascuns în lacrima Cuvântului Facerii, 
pe care nu l-ai cunoscut niciodată, 
doar simţi că acel Adevăr, 
este tiparul sufletului Libertăţii, 
în care ai putea deveni liber de tine, 
cel care mai crede, 

în poveştile nemuritoare ale Lui Dumnezeu, 
spuse la focul de tabără al Iadului, 
ce pare a nu se stinge niciodată. 

42. Toamnă Sentimentală 



Tobele Furtunii îşi bat Depărtările, 

dintre Ochii Vârtejurilor ale căror străfulgerări, 

ard mocnind Amintirile, 

pentru a fi servite drept momeli, 

pentru rechinii fioroşi ai Speranţelor Deşarte, 

ce se vor hrăni cum se cuvine din carnea, 

atâtor şi atâtor Iubiri, 

ce-au rămas doar oase albite, 

pe tărâmul Uitării, 

încărunţită prea devreme, 

de atâtea vorbe-n vânt, 

rătăcite pe la porţile ferecate ale Regăsirii. 

Doar greierii arcuşurilor pierdute, 

de Visele deşarte, 

cântă aria Morţii, 

în prag de Toamnă Sentimentală, 

părăsită pentru totdeauna, 

de recoltele înflăcărate de Cuvinte, 

ce-ar fi scris romane întregi, 

pe paginile sufletelor. 



52 



Sorin CEţ^/W 



43. Trecutul Stelelor 



Fotografiile trecute, 
mai demult decât Vremea Timpului, 
dau tinereţe Vârstei Clipelor, 
ce încă-şi mai trăiesc Eternităţile, 
în cimitirele cu aceleaşi nume, 
de când e Nemurirea. 

Cât de mult ne-a iubit şi ne-a urmărit, 
Trecutul Stelelor, 
venind după noi, 
încă de dinainte de a fi Lumea, 
pentru a-1 vedea doar pe bolta întunecată, 
a sufletelor noastre, 
înecate-n trudă şi nevoi? 



Nonsensul existenţei 



53 



44. Noapte de Cristal 



Numere reci şi tăcute, 

impart roata Timpului în spiţe de Zile şi Ani, 
în sângele cărora se descompune, 
ţărâna cimitirelor de vise, 
atât de pline, 

încât nu mai au locuri de veci, 
nici măcar pentru o amărâtă de Clipă, 
ce ar fi aparţinut unui singur Cuvânt, 
pierdut din depărtarea unei Inimi, 
care bătea, 

pentru nesfârşirea cerului din ochii senini, 
ai Primăverii. 

Doar frunze veştejite de Nostalgii, 

mai sparg Noaptea de cristal, 

a Memoriei, 

în mii de cioburi, 

în care să se taie paşii Uitării. 

45. EU, CĂLĂTORUL 

Am înotat pe crucile Iluziilor Vieţii, 
încercând să mă încălzesc cu lemnul lor putred, 
mâncat de viermii Patimilor şi al Pasiunilor, 
Christ care vreau să mă mântuiesc pe mine însumi, 
de corvoada plumbului cernit, 
al cerului fără de Cuvinte, 
din Inima mea, 
al cărei Răsărit a apus, 
spălat de ploaia de foc a Nemuririi. 

N-am promis niciodată nimic 
Dumnezeului de Neînţeles, 
al Destinului meu, 

chiar dacă m-a torturat cu întrebările Lui, 
cu iz de Deşertăciune şi gust de Moarte. 

A mai rămas doar călătorul din mine, 

fără bilet de întoarcere, 
într-un compartiment pustiit, 

de sufletul pustiu al Poeziei, 
ce mi-a fost masă, casă şi iubită, 
deseori. 

Nici o gară a cimitirelor de Amintiri, 

nu vrea să mă primească fără ochii de vânt ai lacrimii, 

din care mi-am întrupat Apa Vieţii, 

spălându-mi faţa sufletului, 

cu Nemurirea Versului. 



Nonsensul existenţei 



55 



46. VERIGHETĂ PRĂFUITĂ 



Râuri de Ceruri inundă noaptea pustietăţii, 
cu Lumina Divină a Adevărului, 
trupulurilor din frunzele măslinilor Păcii, 
care şi-au uitat porumbeii aripilor, 
în braţele orizonturilor de dor ale Despărţirii. 

Ceaţa densă a gândurilor apocalipsei, 
e dusă de vânturile Zărilor, 
în depărtările uitate ale Sfinţeniei, 
unde vorbesc până şi sfinţii icoanelor, 
sufletului tău. 

Ca mai apoi să-mi deseneze, 

pe asfaltul negru şi impersonal, 

cumpăna fântânii Aşteptărilor, 

ce pare secată definitiv de Apa Vieţii, 

la poarta cimitirului de Speranţe, 

unde paşii tulburători ai Cuvintelor, 

nu se vor mai reîntoarce niciodată, 

să mai dea bineţe Viitorului, 

unei verighete prăfuite de singurătate, 

pe care o consider pierdută, 

în colbul deznădejdii. 

47. ÎNFRUNTÂND ETERNITATEA 



Crinii Viselor albite, 
de nopţile reci ale Zvârcolirii, 
Stelelor din inimile căzătoare, 
ce ard bolta Fericirii, 
să încălzească Trecutul, 
unica Realitate, 

a Pustiului din palatul de cleştar, 
ascuns pe strada fără nume, 
a Ochilor de Timp, 
în care m-am pierdut, 
spînzurându-mi Soarta, 
de copacul uscat al Focului Sacru, 
care mi-a dat Viată, 
Trecutului. 



Lamele buldozerelor de Nepăsări, 

sfârtecă până şi mormintele Cuvintelor, 

pe care ni le-am făcut cadou, 

Clipei Eterne, 

unde speram să rămânem, 

înfruntând Eternitatea. 

48. Caravane fără sfârşit 



Ceasuri rupte din Timpul deşirat al Ţărmului, 
ne arată întâlnirea cu Viitorul, 
ca fiind deja demodată, 

printre vârcolacii Societăţii de Consum a Necesităţilor, 
treziţi din somnul adânc al Bunăstării. 

Beduini mieroşi ai Trudei, 
rod privirile focoase ale Zilelor, 
din caravanele fără de sfârşit, 
ce aduc mirodeniile Morţii, 
marelui vizir al Destinului. 

Tobe de Suferinţe şi trâmbiţe de Plăceri, 

anunţă sosirea cămilelor cocoşate ale viselor, 

robi de nisip numai buni pentru clepsidre, 

roabe de rubin pentru bordelurile firii, 

anunţaţi la porţile închise ale palatului Absurdului 

care le va ceda onoarea, 

de a gusta Libertatea Iluziei Vieţii. 

49. STEAUA MORŢII 

Roua de granit cenuşiu şi rece, 
din care-mi beau însetat, 
seva lacrimilor de nori, 
ce-mi plouă în Vise, 

stropindu-le cu Remuşcări şi Despărţiri. 

înecat în Iluzia Vieţii, 

încă mai vreau să înţeleg, 

Sensul Existenţei Focului Sacru, 

care a aprins Cunoaşterea Luminii Divine, 

pe acest Pământ. 

înstrăinat, 
am încercat să aflu, 
destinaţia Eternităţii, 
ca să aflu înfrigurat, 
că se roteşte mereu, 
către Steaua Morţii. 

50. Viitor Proscris 



Rădăcini de imagini, 
stau îngropate, 

în Trecutul adânc şi dureros al Istoriei, 
care ar fi trebuit, 
demult, 

deferită Justiţiei Divine a înţelepciunii, 
doar că mereu, 

au fost Anii pierduţi şi corupţi ai Destinului, 
care au salvat-o. 



Mormane de ţărână, 
ale trupurilor atâtor şi atâtor Clipe, 
zac şi acum, 

în Gropile Comune ale Suferinţelor, 
părăsite pentru totdeauna, 
de Viitorul proscris al Deznădejdii. 

51. REUNIUNI DE CRIME 

Limite de Spaţii, 

în Precupeţii Genelor, 
ce ne acoperă Viitorul, 
mărginit de Sentimentele, 

neaoşe ce ne ascund Destinul, 
în coşul de gunoi al Sufletului, 
pe care tocmai l-am spălat, 

cu Momentele Vieţii. 

Reuniuni de Crime care-şi ascund Alibiul, 
vor să devină Fantome pline de Echilibrul, 
unei Existente a Nimănui. 

Voci înfierate de fierul vechi al Zilei, 

care ridică sau coboară Valuta Milei, 

ne smintesc de Furcile Caudine ale Clipei, 

în Crezul haznalelor unor Biserici, 

prea ortodoxe de a fi Adevărate Apocalipse. 

52. Numai Tu 

Lasă-mi Moartea Cuvântului, 

să alerge peste Străzile pline de Lumină ale Misterelor, 

ce-ar fi fost îngenuncheate, 

de trenul ce nu ne mai aducea Destinul, 

în Gara Vieţii Tale. 

îţi mai aminteşti peronul cu nume de Iubire, 
unde ţi-am aşteptat Eternitatea? 

Erai doar tu singură cuTimpul, 
căruia i-am dat bineţe. 

Era trecut departe de Viaţa Nemuririi, 
dincolo de orice Moarte, 
fără să mă chemi, 
în Cimitirul Iluziilor Vieţii, 
alături de mormintele Eternităţii, 
privirilor tale, 
Noroc al Destinului meu, 
trecut peste mâneca unui Dumnezeu, 
atât de preaslăvit, 
al Visului unde vei fi Numai Tu, 
împreună cu Şansa Existenţei mele. 

53. Zorii Vieţii Tale 



Toate porturile Corăbiilor Amintirii, 
ne duc spre Moartea, 

din jarul Oceanelor Firii, 
pe care am înecat-o la ceas de Dumnezeu, 
în Uitarea Privirilor Goale, 

de Noi înşine, 
cei pierduţi de Soarta, 
Furtunilor din Cerurile fără de Amintiri, 
în Spaţiile uitate de Lume ale Deznădejdii. 

Şi te-am chemat Speranţă lipsită de Duh, 
al Mântuirii Paşilor fără Adrese, 
uscaţi de Ploile Despărţirilor, 
unde Nimeni nu mai aştepta, 
Răsăritul din Gara Zorilor Vieţii tale, 
fără Mine, 

cel renăscut din Apa Vieţii, 
suflării din Tine. 

54. Dreptul la Noroc 



Ploi de Vise cad adânc pe urna de cenuşă, 
ce încă fumegă a regrete, 
atât de tare, 

încât tot Crematoriul Speranţelor, 
s-a înecat în lacrima eternităţii Clipei. 

Cuvintele pierdute, rătăcite şi amare, 
se înghesuie în loja Amintirii, 
pentru a zugrăvi Eternitatea, 
cu zarurile ei sfidător de scumpe, 
care ne leagă de Iluzia Vieţii, 
pentru a ne câştiga, 
dreptul la Noroc. 

55. Tulpini de Vise 

Strigăt de Lumină Divină, 
într-un altar de pleoape, 
ce-ascund amurgul surd al depărtării, 
ramurilor de retrăiri, 
ce încă mai primesc, 
seva sfântă a rădăcinilor, 
primei întâlniri. 

Diamante de culori sentimentale, 
înveşmântă corola de muguri ai revederii, 

ce vor deveni, 

într-o zi a regăsirii, 
tulpinile lor de vise, 

pentru a îngriji Eternitatea, 

fără de vârstă, 

a Cimitirelor de Cuvinte din noi. 

56. Poarta Clipei 

Nori de întrebări aduc ploile Absurdului, 
care se scurge prin venele Pământului din noi, 
udând sufletul însetat cu Apa Iluziei Vieţii. 

Paşi repezi de vorbe goale, 
macină răspunsurile orizonturilor de regrete, 
ascunse pe aripile coliviilor de vise, 
ce sapă într-una mormintele Adevărului, 
din inima ta. 

Flori de îndoieli ascunse în glastrele Cuvintelor, 

zâmbesc răsăritelor de Amintiri, 

ale unui Trecut, 

ce nu va mai călca niciodată, 

pe poarta Eternităţii Clipei, 

în care ne-am făcut cândva casă. 

57. Patimile Amurgului 



Eram o fântână de vise, 
ce şi-a pierdut izvorul speranţelor, 
secând la picioarele spălate de Amintiri, 
ale Iluziei Vieţii. 

M-am hrănit cu patimile Amurgului, 
din inima depărtărilor, 
de mine însumi. 

Pribeag şi obosit, 

strâng cuţitul Zilei, 

spre a-mi tăia carnea ţărânei, 

din trupul ochilor tăi, 

de Eternitate, 

ce încă mai pîlpâie, 

la Lumina Divină, 

a dorului. 

58. Buze îngheţate 



De ce oamnii de zăpadă ai buzelor îngheţate, 
au două poduri care îi leagă de Moarte, 
în palmele pline de bătăturile inimilor? 

Cum poate arde flacăra Nemuririi într-o Zi, 
care se topeşte într-un început, 
ce va mântui prin Destinul său Existenţa, 
fără Dumnezeu? 

59. Ticăloşie 



Ticăloşia Diavolului se numeşte Rău, 
pe când a Lui Dumnezeu, Bine. 

Vârtejuri de întrebări, 

se rotesc în jurul Pomului Iluziei Vieţii, 
zvârcolindu-i frunzele fiecărui Destin în parte, 
care foşneşte a neputinţă, 
prin propria sa naştere închinată morţii, 
din fiecare moment al visului pe care-1 trăim, 
cu frământările sale, 
din care coacem aluatul sufletelor, 

nedospite niciodată îndeajuns, 
pentru a deveni pâinea simţirilor aburinde, 
de pe masa nespălată a Religiilor. 

60. PERFIDIE 



Drama trăită de oameni, 

în această Lume, 

se numeşte Lecţie de Viaţă, 

iar cea trăită de Dumnezeu, 

ca urmare a Creaţiei greşite, 

ce trebuia să prevadă Păcatul Originar, 

Iubire! 

Datorită căreia, 
am fi primit Liberul Arbitru, 
de a ne alege fiecare ce vrem, 
de la Existentă. 



Câtă Minciună şi Perfidie, 
a propriului nostru Dumnezeu, 
făcut după chipul şi asemănarea noastră, 
care este negativul fotografic al sufletelor. 

61. Diabolic 

Porţi de nostalgii spânzură Timpul, 
prins între uşile grele de plumb ale Zilelor. 

Ochii de fân ai Amintirii, 

stau aţintiţi asupra florilor sălbatice de câmp, 

din părul Clipelor, 
răsfirate peste Lacrima Destinului, 
care le dă Apa Vieţii rădăcinilor de Speranţe, 
ce-au mai rămas la întâlnirea noastră, 

cu Eternitatea. 

Doar balada Iluziei Vieţii, 
mai susură din izvorul fermecat al împlinirii, 
unui Dumnezeu făcut de Om, 
atât de depărtat de acesta, 
încât nimic nu poate fi mai diferit, 
mai inuman şi mai diabolic. 

62. RELAXARE 



Stânci de clepsidre, 
străjuiesc orizonturile stelare, 

ale galaxiilor din sângele nesupus Păcatului Originar. 

Planete vioaie de zâmbete, 
se rotesc într-o matematică exactă a împlinirii. 

Roci ascuţite, 

încearcă să taie orice urmă de Absurd, 
a paşilor unui Dumnezeu al Neînţelesului. 

Armonia şi Relaxarea, 

ţes cerurile de idei lipsite de bârfe sau alte uneltiri, 
ale acelor Lumi Galactice de Vise, 
care nouă ni se par Rebele. 

63. Dumnezeu Cartofor 



Pălării grele de patimi ne acoperă Speranţele, 
ascunzându-le de Soarele Adevărului, 
care le-ar arde inimile însângerate de apus. 

Urme adânci de Ploi de Foc, 
încă mai curg în şiroaie de lacrimi, 
pe ţărâna Clipelor din trupurile noastre. 

Cocoşi de vise ce nu se vor mai trezi niciodată, 

la deşteptarea Zorilor, 

trag Cortina grea a boitei întunericului, 

din Cerul Sufletului care şi-a pierdut Lumina Divină, 

la masa de joc al unui Dumnezeu Cartofor, 

pentru totdeauna. 

64. Datorie 

De ce norii înroşiţi, 

de de sângele fierbinte a Amurgului Iubirii, 
aduc mereu Vântul Deşertăciunii? 

Străzi ciudate de întrebări, 

măcinate la Moara Absurdului, 

spre a făuri făina firii, 

din care să ne coacem pâinea Fericirii, 

se încolăcesc la gâtul împlinirilor, 

sugrumându-le Liberul Arbitru dat de Dumnezeu, 

până la decesul firesc, 

al Voinţei Perfecţiunii fără de Păcat Originar. 

Tortele Destinelor, 
ard flăcările Existentei, 
ucigând-o, 

vrând să ne lumineze, 

calea negreşită, 

către Moartea, 
căreia îi datorăm totul, 
în această Iluzie a Vieţii. 

65. Cutia Milei Plină 



Regrete de Ceruri, 
se zvârcolesc în cuştile întunecate, 
ale Societăţii de Consum Inutil Clipe, 

ce-ar fi putut rămâne fiecare în parte, 
o Eternitate, 

a fiecăruia dintre noi, 

dacă nu ne-am fi inventat un Dumnezeu, 

atât de asemănător nouă. 

Au început să apară, 
Biserici ale Adevărurilor, 

fără Cutia Milei plină până la refuz, 
cu Laşitate şi Supuşenie, 
în minţile multor Bordeluri ale Conştiinţei, 
pe scena roasă de invidie a Iluziei Vieţii, 
care nu mai ştie cum îşi va plăti, 

actorii clerici ai desfrâului ideologic, 
din altarele patriei cu nume de Religie, 
unde au început să se joace piese ale Absurdului, 
din ce în ce mai tari, 
cu cât mai multe grade, 
în sticla de tărie a Mântuitorului, 
ce aduc, fireşte, 

multe zerouri în coada de peşte a Banului, 
ce pare a nu se mai termina niciodată. 

66. Vreau Adevăratul Dumnezeu 

Râuri de simţăminte, 
curg spre sfinţenia săruturilor, 
dintre Lumina Divină a Regăsirii 
şi Cerul Pasiunii, 
din Eternitatea, 

transformată în stele nemuritoare, 
pe bolta sufletului unei priviri, 
ce 1-a recunoscut pentru prima dată, 
pe Adevăratul Nostru Dumnezeu, 
atât de diferit de cel al catedralelor de genunchi roşi, 
la zidurile reci şi inerte ale lăcomiei Iluziei Vieţii. 

Nu avea nevoie de trup 

şi nici de barbă albită, 

fiindcă nu trebuia să se ascundă, 
de nimeni şi de nimic, 
nici măcar de El însuşi, 
cum adeseori o facem noi. 

Oare va fi vreodată un astfel de Dumnezeu, 
Dumnezeul Omului? 

Abia atunci vom deveni cu adevărat Fericiţi. 

67. La Mica Publicitate 



Clepsidrele urmelor revederii, 

s-au spart de zidurile pline de igrazie, 

ale altarului Neputinţei, 
din mormintele de Cuvinte, 
pe care le-am regăsit, 
pe tabla neagră a Amintirii, 
departe la şcoala Clipei, 
care m-a învăţat că Moartea, 

nu poate fi cumpărată niciodată de Viaţă, 
la Mănăstirea Realităţii, 
unde slujesc doar visele Iluziilor Vieţii. 



Şi-am început să fac primii paşi ai Destinului, 

pe străzile întortocheate ale Străinului din mine, 

fără să-i descopăr vreodată adresa, 

chiar dacă am dat anunţuri, 

până şi la mica publicitate a Deznădejdii, 

cotidian ilustrat cu Zilele însufleţirii mele. 

68. Repere Comune 



Dacă n-ar exista Lumea de Apoi, 
n-ar mai fi nici Cerul sau Speranţa, 
Frumuseţea sau Lumina Divină, 
fiindcă ar însemna că venim din Neant 

şi ne retragem iarăşi acolo, 
că întreaga Lume a Iluziilor Vieţii, 

n-are nici un alt Sens, 
decât acela de a se pierde pe sine, 
în vâltoarea Non - Sensului. 

Dacă după moarte, 

nimeni nu ar şti că ar fi existat vreodată, 
şi toate reperele comune, 
alături de Istorie sau planetă ar dispărea, 
înseamnă că Existenta, 

nu a mai avut loc cu adevărat niciodată, 
nici măcar ca un Vis al Iluziei Vieţii. 

Conştientizarea şi Cunoaşterea Realităţii, 
se face prin visele comune pe care le avem cu toţii, 
ştiind că trăim pe o planetă Pământ, 
că există o Societate de Consum, 
care ne consumă mai mult decât ar trebui, 
tot ceea ce implică Viaţa, 
Conştiinţa socială şi individuală. 

Dacă nu am avea repere comune, 
Existenta ar deveni Neant. 



Nonsensul existenţei 



79 



69. Cuţitele Viitorului 



Remuşcările nenăscuţilor, 
de a păşi în întunericul Lumii, 
ascut cuţitele Viitorului, 
ce vor să înjunghie Timpul, 
iar din sângele plin de Clipe, 
să construiască treptele binecuvântate, 
ale Luminii Divine. 

Adevăruri macabre, 
răscolesc Trecutul viitoarelor Naşteri, 
în ţinuturile pustiite ale Străinului din Noi, 
ce a găsit toate fântânile Iubirii secate, 
de jalea unui Dor al Nimănui. 

70. Aripi Ninse 

Furcile Caudine ale Zilelor, 
adună fânul Viselor, 
în căpiţele înţelepciunii, 
aprinse de flăcările Gândurilor, 
spre a ne lumina cea mai scurtă cale, 
către Moartea izbăvitoare, 
de noi înşine. 

Corăbii pline cu grânele Fericirii, 
rătăcesc blestemate, 

să nu ajungă niciodată, 
în porturile Inimilor însingurate, 

ale Dorului. 

Aripi ninse de lacrimile Amintirilor, 
se zbat între Cerul cenuşiu al Uitării 
şi Orizonturile Sentimentelor, 
ce nu pot fi cuprinse cu împlinirea, 
Niciodată. 



Nonsensul existenţei 



81 



71. Întreaga Noastră Clipă 



Vreau să deschid larg, 

ferestrele de zâmbet, 
ce împart Cerul Gândurilor, 

cu ochii de ocean, 
în care strălucesc, 

toate stelele divine ale desăvârşirii, 
pe care le-a făurit Dumnezeu, 
spre a fi purtate la nunta privirii tale, 
în catedrala Cuvintelor de iubire, 
şoptite de sfinţii pasiunilor, 
pe murii transpiraţi de emoţie, 
a sufletelor noastre. 

Primăveri de îmbrăţişări, 
înmuguresc în florile Luminii Divine, 
pe care vom pluti, 
navigând către Eternitate, 
întreaga noastră Clipă. 

72. După chipul şi asemănarea noastră 

Râuri aprinse de cer, 
se revarsă în patimile Timpului murdar, 
ce-ar vrea să-şi spele păcatele Anilor, 
de pe tâmplele încărunţite de Absurdul, 
Iluziilor Vieţii. 

Sfinţii Străinului din Noi, 
îşi construiesc catedrale de Tăceri, 
din cărămizile Destinului, 
jucat la ruleta Nenorocului, 
de un Dumnezeu făurit, 
după chipul şi asemănarea noastră. 

73. Corupţie 

Plouă cu emoţii la târgul Viselor. 

Fiecare Suflet doreşte produsele Dorinţelor, 

cât mai viu colorate, 
dar Magicianul Iluziei Vieţii, 
scoate din tolba de Adevăruri, 
doar pe cele mort colorate, 
afirmând că primele, 

ar fi fost date drept mită Destinelor, 
pentru ca fiecare Naştere, 

să-şi găsească, 

cea mai bună şi frumoasă Moarte. 

într-un târziu a intervenit Dumnezeu, 
cu promisiunea, 

de a mai Crea şi alte sortimente de Dorinţe, 

dar fără Culoare, 

deoarece tocmai făurise Corupţia. 

74. Trupurile Întrebărilor 



Cred într-un templu al ochilor, 
în care să se închine Clipele Eternităţii, 
pe ale căror trepte să ne urcăm Dorinţele, 
de a fi împreună la masa Adevărului, 
unde să ne hrănim cu Fericire, 
alergând pe seninul, 
tuturor cerurilor de sentimente, 
unde să ne spălăm trupurile întrebărilor, 
aşezându-le cuminţi în lacrima Cuvintelor, 
pe care să nu le amanetăm niciodată Existenţei, 
la preţul de speculă al Uitării, 
de noi înşine, 

cei care nu vrem să ne murim niciodată, 
Trecutul. 

75. FĂRĂ DE CER 



Crengi de pustiu îmi bat în geamul patimilor, 
spart de irisul privirii amintirilor, 
care mi-a vânat Clipa Viitorului, 
ce pare a fi etern, un Destin. 

Lupi turbaţi de vise aleargă înfometaţi de dorinţe, 
în haita debusolantului Adevăr, 
care-mi putrezeşte fereastra împlinirii, 
cu gândurile sale de plumb. 

Simt că sunt aer fără de respiraţie, 
călăuzit de aripile fără de cer, 
în timp ce zbor într-o lume fără de spaţiile, 
ce ne uneau, undeva-cândva, sentimentele, 
rămase acum, fără de conştiinţă. 



86 



Sorin CEţ^/W 



76. atunci moartea ar deveni adevărul 
Absolut ? 

Aş putea fi altfel decât Dumnezeul meu? 

Să mă rătăcesc naiv pe culoarele Creaţiei, 

văzând Viaţa în toate ipostazele ei, 

războaie, crime, atacuri, cataclisme, iubiri neâmplinite? 

Atunci Moartea ar deveni Adevărul Absolut? 

Ştiu că nu o pot înţelege vreodată, 
fiindcă sunt clădit în acest sens, 

de Teama Existenţei de a mă redescoperi cu adevărat, 
coamă de cal, 
liber în vântul Infinitului. 

Niciodată nu voi şti cine sunt 
şi nici unde sunt născut să alerg, 
pe ţărâna plină de întrebări, 

a corpului închiriat de la Momentul venirii pe lume, 
simţire fără adăpostul Paradisului, 
din care m-am desprins de strămoşii, 
propriei mele Existenţe. 

77. ÎNTÂLNIRE CU DESTINUL 

Toate scoicile întrebărilor, 
nu au ştiut să-mi răspundă, 
valurilor de întrebări din inima mea. 

Nici ţărmurile zilelor, 

pierdute pe balanţa înşelătoare a Speranţelor, 
nu mă mai salvau de la înecul Uitării. 

Apusuri de sânge îmi ţâşneau, 
în palmele bătătorite de aşteptări, 
cu care vroiam să sculptez chipul, 
sărutului tău. 

Ploi de promisiuni mucegăite, 
pline de furtunile întâlnirilor, 
mă rup din tulpina Luminii Divine, 
care mi-a dat suflarea Eternităţii Clipei, 
ştiind că vei întârzia mereu, 
de la întâlnirea mea cu Destinul. 



Tipărită la 



